Minu kangelase akadeemia

„Minu kangelase akadeemia“ (Jpn „僕のヒーローアカデミア“, „Boku no Hīrō Akademia“),( ingl „My Hero Academia“) on Jaapani koomiksisari, mille autor on Kohei Horikoshi. „Minu kangelase akadeemia“ ilmus Shueisha Weekly Shonen Jumpi ajakirjas ning esimene peatükk tuli välja 7. juulil 2014. Shonen Jump to Launch 4 Manga Series in Next 3 Issues, vaadatud 15. Märts, 2024 Koomiksi autor Kohei Horikoshi on kirjutanud ja illustreerinud kaks seriaali enne „Minu kangelase akadeemiat“. Need seriaalid olid „Oumagadoki Doubutsen“ aastal 2010 ning „Barrage“ aastal 2012. Everything Kohei Horikoshi Made Before Starting My Hero Academia vaadatud 30. Märts, 2024

„Minu kangelase akadeemia“ põhjal on valmistatud ka teisi koomikseid. Näiteks „Minu kangelase akadeemia Smash!!“, mille autor on Hirofumi Neda ning mis tuli välja 9. novembril 2015 ning selle väljaandmine lõppes 6. novembril 2017. See ilmus Shonen Jump+-i ajakirjas. My Hero Academia Smash!! (manga) vaadatud 15. märts, 2024 Lisaks sellele hakati välja andma sarja „Minu kangelase akadeemia: Meeskonna missioonid“ 25. juuli 2019, autor Yoko Akiyama. My Hero Academia: Team-Up Missions (manga) Vaadatud 15. märts, 2024 20. augustil 2016 hakkas ilmuma „Minu kangelase akadeemia: Rahvasalklased“, mille autor on Hideyuki Furuhashi ning kunstnik on Betten Court. My Hero Academia: Vigilantes (manga) vaadatud 15. märts, 2024 Koomiksisarja kõrvale hakati 4. aprillil 2016 välja andma ka romaanirsarja „Minu kangelase akadeemia: Kooli lühijutud“, mille autor on Anri Yoshi. My Hero Academia: School Briefs (light novel) vaadatud 15. märts, 2024

Koomiksisarjast on ka tehtud samanimeline telesari, mis esilinastus 3. aprillil 2016. Praeguseks on sellel seitse hooaega, viis filmi ning mitu kõrvallugu. My Hero Academia (TV) vaadatud 15. märts, 2024

 Taust 
„Minu kangelase akadeemia“ toimub maailmas, kus 80% maailma populatsioonil on supervõimed, mida kutsutakse iseärasusteks (jpn 個性, Kosei). Võimeteta inimesi kutsutakse iseäratuteks (ingl quirkless). Need võimed tekkisid esimest korda Hiinas ning sellest ajast on olnud vähemalt neli generatsiooni võimetega inimesi. Need iseärasused põhjustasid kuriteo kasvu, mille võitlemiseks hakkasid mõned inimesed rahvasalklasteks. Avaliku toetuse abil said mõned neist õiguse legaalselt kangelastena teenida. Need kangelased võivad saada valitsuselt palka ning olla kuulsad. 

Koomiksisarja lugu toimub peamiselt Jaapanis. Jaapani parim kangelane on All Might, kelle võime, Üks Kõigi Eest (ingl. One For All), on saladus. Üks Kõigile on üks kahest võimest sarjas, mida saab teistele inimestele edasi anda. Üks kasutaja tugevdab seda võimet ning siis annab selle edasi järgmisele ja loob niiviisi võimu võrgu. Uus kasutaja peab oma keha tugevdama enne võime kasutamist, muidu see hävitab ta. 

Kõik Ühe Eest (ingl. All For One) on teine võime, mida võib teistele edasi anda. See laseb kasutajal varastada inimese võimeid ja anda need teistele. Selle kasutaja on All For One, kes lõi oma võime abil organisatsiooni. All For One’i teatakse kui kurjuse isandat.

Jaapanis on ka keskkoole, mis spetsialiseeruvad kangelaste treenimisele. Üks neist on U.A. keskkool, mille kangelase eriala kutsutakse kõige populaarsemaks kuid raskemaks Jaapanis. Selle sisseastumiseksami praktiline osa on kümneminutiline test, kus õpilased peavad võitlema võltskurjategijatega punktide eest.

 Süžee 
Izuku Midoriya on 14-aastane poiss, kes on iseäratu. Maailmas, kus enamikul inimestel on geneetiliselt välja arenenud supervõimed, Midoriyal need puuduvad. Sellest hoolimata on ta suur kangelaste fänn, ta lemmik on All Might. Ühel päeval kohtub ta oma iidoli All Mightiga, kui kangelane ta pahalase käest päästab. Midoriya järgneb All Mightile ning küsib kangelaselt, kas ka tema saaks samasugune kangelane olla, vaatamata sellele, et tal puuduvad võimed. All Might annab talle eitava vastuse.

Hiljem märkab All Might, et see pahalane, kelle ta kinni püüdis, on põgenenud. Kurjategija leiab Midoriya klassikaaslase ja lapsepõlvesõbra Katsuki Bakugo ning võtab ta pantvangi. Kohale jõudnud kangelased ei oska pahalase lima võime vastu midagi teha, kuid Midoriya jookseb pahalase poole hoolimata sellest, et tal võimet pole. Midoriya ei suuda üksi oma klassikaaslast päästa, kuid All Might, olles inspireeritud Izuku Midoriya kangelaslikust käitumisest, päästab nad mõlemad. 

Midoriya vapper tegu motiveerib All Mighti poissi uuesti üles leidma. Ta pakub anda Midoriyale oma võime, Üks Kõigi Jaoks (One For All), et Midoriya saakski kangelane olla. Poiss võtab pakkumise vastu ning nad treenivad kümme kuud, et Midoriya oleks piisavalt tugev Üks Kõigi Jaoks võime omandamiseks. Samuti soovib Izuku Midoriya astuda sisse U. A. keskkooli, mis spetsialiseerub kangelaste treenimisele. Selleks oleks tal vaja supervõimet.

Loo peamine vastane, pahalane Tomura Shigaraki, ilmub välja mõni päev pärast seda kui Izuku Midoriya U.A. koolis käima hakkab. Tema ja tema uued klassikaaslased lähevad õppereisile kooli ehitisse, mida kutsutakse Ettenägematute Katastroofide Simulatsiooniks (ingl Unforeseen Simulation Joint). Pahalased ilmuvad enne kui õpetajad jõuavad selgitada, mida õpilased peavad seal tegema. Neid juhib Tomura Shigaraki. Ta võime laseb tal lagundada kõike, mida ta katsub. Pahalaste eesmärk on meelitada kohale ja hävitada All Might. See ei õnnestu. 

 Välised Mõjud 
Kohei Horikoshi on intervjuus maininud, et talle meeldib Ämblikmees. Interview: My Hero Academia Creator Kohei Horikoshi vaadatud 18. märts, 2024 See armastus Ameerika superkangelaste jaoks ilmub ka „Minu kangelase akadeemias“. Esimeses peatükis on näha mitme kuulsa kangelase siluetti, näiteks Ämblikmeest, Supermani ja Wolverine’i. Ülejäänud loos ilmub ka Ameerika superkangelaste koomiksite mõju. All Might on näide sellest, et oma tegelase jaoks on Horikoshi inspiratsiooni saanud näiteks Supermanist. Lisaks on inspiratsiooniks olnud „Dragon Balli“ peategelane Goku. 

„Minu kangelase akadeemia“ paneb kokku Ameerika superkangelase žanri ning tavalise shonen žanri keskkooli. Näiteks on U. A. õpilastel nii superkangelaste kostüümid kui ka koodnimed. The World’s Greatest Hero: An Examination of Superhero Tropes in My Hero Academia Nad saavad kostüümid seitsmendas peatükis. Iga kostüüm on spetsiifiliselt nende jaoks valmistatud. See erineb tüüpilistest Ameerika superkangelastest nagu Ämblikmees, kes valmistas oma kostüümi ise. Sarjas ilmnevad Ameerika koomiksitele omaselt koodnimed, mis sümboliseerivad kangelaste iseloomu või võimeid. Näiteks Izuku Midoriya klassijuhataja koodnimi on Eraserhead, sest tema supervõime laseb tal korraks kustutada teiste inimeste võimed. Seda on ka näha All Mighti (tõlkes Kõikvõimas) koodnimest, mis sümboliseerib tema võimu ja karismat. 

Üks teema, mida on näha nii Ameerika koomiksites kui ka „Minu kangelase akadeemias“ on pärilik võim või kangelane. Lääne koomiksites esindab võimu pärandamist näiteks Green Lantern, kes saab oma võimeid sõrmuse kaudu teistele edasi anda.  See on sarnane Kohei Horikoshi koomiksi Üks Kõigi Eest võimega, mis antakse edasi ühelt kasutajalt teisele. Pärandlike kangelaste poolelt on heaks näiteks Flash, kelle tiitel antakse teistele edasi. Originaalselt oli see tiitel Jay Garrickil, kuid see anti edasi Barry Allenile. „Minu kangelase akadeemia“ on sarnaseks tegelaseks Eijiro Kirishima, kelle koodnimeks on Red Riot. See nimi sai inspireeritud Kirishima iidolist Crimson Riotist, kellel on Kirishimaga sarnane võime ning ideoloogia. 

 Viited 

Kategooria:Koomiksid